open-index/open-wikipedia-markdown huggingface dataset:
Fosforpentoksied

**Fosforpentoksied** is 'n chemiese verbinding met molekulêre formule P4O10 (met sy algemene naam afgelei van sy empiriese formule, P2O5). Hierdie wit kristallyne vaste stof is die anhidried van fosforsuur. Dit is 'n kragtige droogmiddel en dehidreermiddel.

## Struktuur 
Fosforpentoksied kristalliseer in ten minste vier vorme of polimorfe. Die bekendste een, 'n metastabiele vorm, bestaan uit molekules van P4O10). Swak van der Waals kragte hou hierdie molekules bymekaar in 'n seskantige rooster (Ten spyte van die hoë simmetrie van die molekules is die kristalpakking egter nie 'n digte pakking nie). Die struktuur van die P4O10-hok herinner aan adamantaan met T d simmetriepuntgroep. Dit is nou verwant aan die ooreenstemmende anhidried van fosforsuur, P4O6. Laasgenoemde het nie terminale oksogroepe nie. Die digtheid daarvan is 2,30 g/cm3. Dit kook op 423 °C onder atmosferiese druk; as dit vinniger verhit word, kan dit sublimeer. Hierdie vorm kan gemaak word deur die damp van fosforpentoksied vinnig te kondenseer, en die resultaat is 'n uiters higroskopiese vastestof.

Die ortorombiese vorm wat by 233K die stabielste is en wat met o′-(P2O5)∞ aangedui word, is 'n tweedimensionale polimeer. Dit bevat lae van geplooide sesledige ringe van -tetraëders wat hoeke met mekaar deel.

## Bereiding 
P4O10 word berei deur wit fosfor te verbrand met 'n voldoende toevoer van suurstof: 

: ***P4 + 5 O2 → P4O10***

Die dehidrasie van fosforsuur om fosforpentoksied te gee is nie moontlik nie, aangesien dit by verhitting verskeie polifosfate vorm, maar nie genoegsaam sal dehidreer om P4O10 te vorm nie.

## Verwysings
Banyum taal

**Banyum** (Banyun), **Nyun**, ook bekend as **Bainouk**, is 'n Senegambiese dialekgroep wat in Senegal en Guinee-Bissau gepraat word.

Alternatiewe spellings van die taal se naam is *Bagnoun, Banhum, Banyung*, *Bainuk,* en *Banyuk.* Ander name vir die taal wat ook soms gebruik word is *Elomay ~ Elunay*. *Ñuñ* of *Nyamone* verwys na die Gunyaamolo-variëteit en *Guñuun* of *Samik* verwys na die Gunyuño-variëteit. Die endoniemiese naam vir die Banyum taal is *gu-jaaxər*.

Sien die artikel vir Baïnounk Gubëeher vir die fonologie van 'n naverwante taal, wat soms as 'n dialek van Banyum beskou word.

## Variëteite 
Daar bestaan drie algemeen aanvaarde variëteite van Banyum: Baïnouk-Gunyaamolo, Baïnouk-Samik en Baïnouk-Gunyuño.

* **Bainouk-Gunyaamolo** word volgens 'n bron van 2013 deur 30 000 mense gepraat. Dit word in die noordelike Casamanceriviergebied gepraat, binne 'n driehoek wat gevorm word deur die dorpe Bignona, Tobor en Niamone, of noord van Ziguinchor . Dit word ook in Gambië gepraat.
* **Baïnouk-Samik** word volgens 'n bron van 2006 deur 1 850 mense gepraat. Dit word hoofsaaklik op die linkeroewer van die Casamancerivier gevind, rondom Samik en omliggende dorpies, ongeveer 20 km oos van Ziguinchor.
* **Baïnouk-Gunyuño** (**Bainounk-Gujaher**) word volgens 'n bron van 2006 deur 8 860 mense gepraat. Dit word in die streek van Cacheu en naby São Domingos in Guinee-Bissau gevind.

## Verwysings
Satyrium carneum

Die **rooitrewwa** (*Satyrium carneum*) is 'n meerjarige, blomdraende plant en geofiet wat deel is van die *Orchidaceae* familie. Die spesie is endemies aan die Wes-Kaap en kom van die Kaapse Skiereiland tot by Sedgefield voor. Die spesie het 'n voorkomsgebied van 20 885 km².

## Bronne 
* REDLIST Sanbi
* Plants of the World Online
Soekarno-Hatta Internasionale Lughawe

**Soekarno-Hatta Internasionale Lughawe** (IATA: **CGK** – ICAO: **WIII**) (Indonesies: *Bandar Udara Internasional Soekarno-Hatta*) is die internasionale lughawe wat Djakarta en die omliggende gebied bedien. Dit is ongeveer 20&nbsp;km wes van Sentraal-Jakarta geleë, naby die ligging van Cengkareng in die Banten-provinsie. Die lughawe is sedert 1985 in werking en vervang die ou Kemayoran-lughawe in Noord-Jakarta. Met meer as 57 miljoen passasiers beklee die lughawe die negende plek in die top 10 besigste lughawens ter wêreld volgens passasiersgetalle en het in 2012 met 14% gegroei. Die lughawe is vernoem na die eerste president van die Republiek van Indonesië, Soekarno en die eerste vise-president, Mohammad Hatta. 

## Opeenhoping 
Die lughawe sukkel dikwels om alle vlugte te akkommodeer teen sy huidige perk van 81 vliegtuigbewegings per uur. Alhoewel dit oor kapasiteit is, het 'n 2012 ACI-opname verklaar dat die lughawe veilig bedryf word. Die twee oorspronklike aanloopbane ly aan plaveisel- en sterkteprobleme, wat die lughawe se kapasiteit beperk het om groot vliegtuie te bedien. Om opeenhoping te verminder en 'n teiken te bereik om 100 vlugte per uur te hanteer, is 'n derde aanloopbaan in Augustus 2019 geopen. Opgraderings van die oorspronklike twee aanloopbane vir veiligheid en om wyerompvliegtuie te akkommodeer is amper voltooi. Die lughawe sal teen 2025 jaarliks 100 miljoen passasiers kan bedien na voltooiing van deurlopende ontwikkelingswerk.

## Statistiek 
## Galery 

Lêer:Sukarno hatta airport - Terminal - Jakarta - Indonesia.jpg|Terminaal 2
Lêer:Sukarno hatta airport - Tower - Jakarta - Indonesia.jpg|Beheertoring
Lêer:CGK T2 waiting pavillon.jpg|Terminaalgebou met tuine
Lêer:check in hall.JPG|Inweegtoonbanke terminaal 2
Soekarno-Hatta T2 Gate Lounge 2.JPG |Sitkamer in terminaal 2
Lêer:terminal2cgk2.jpg|Bagasie-eis, terminaal 2
Lêer:Soekarno-Hatta International Airport Terminal 3 front.JPG|Die ou Terminaal 3
Lêer:CGK Terminal 3 7.jpg|Aflaai vir vertrek in Terminaal 3
Lêer:CGK Terminal 3 11.jpg|Aanwysborde in vertrekarea van Terminaal 3
Lêer:CGK Terminal 2.jpg|Die lughawe se welkombord voor Terminaal 2
Lêer:CGK Terminal 3 8.jpg|Bagasievervoerbande by aankomste in Terminaal 3

## Verwysings
Ninoy Aquino Internasionale Lughawe

**Ninoy Aquino Internasionale Lughawe** (NAIA) (IATA: **MNL** – ICAO: **RPLL**) oorspronklik bekend as **Manila Internasionale Lughawe**, is die belangrikste internasionale lughawe wat die Manila-metropolitaanse gebied in die Filippyne bedien. Geleë tussen die stede Pasay en Parañaque, 7 km suid van Manila en suidwes van Makati, is dit die hoofpoort vir reisigers na die Filippyne en dien as 'n spilpunt vir lugrederye soos AirSWIFT, Cebgo, Cebu Pacific, PAL Express en Philippine Airlines.

Dit is vernoem na die voormalige Filippynse senator Benigno "Ninoy" Aquino Jr., wat op 21 Augustus 1983 by die lughawe vermoor is. NAIA word bestuur deur die Manila Internasionale Lughawe-owerheid (MIAA), 'n agentskap van die Departement van Vervoer (DOTr).

## Statistiek
Data van Airports Council International en die Manila International Airport Authority.

## Galery

Old Nielson Field Terminal.jpg|Terminaaltoring van die ou Nielson Field.
Landing Fields - Philippines - Nichols Field - NARA - 68160590.jpg|Nichols Field aanloopbaan, met Manila in die agtergrond, foto voor 1941 geneem.
Philippine Airlines Airbus A320-214 RP-C3228 (23761093051).jpg|'n Airbus A320-200 van PAL Express by 'n onderhoudsloods van Lufthansa Technik Philippines
Cebu Pacific and Air Asia planes outside NAIA Terminal 3 (Pasay; 11-24-2021).jpg|Cebu Pacific en Air Asia vliegtuie

## Verwysings
Nissan Cherry

duimnael|Eerste generasie
duimnael|Tweede generasie
Die **Datsun Cherry**, later bekend as die **Nissan Cherry**, was 'n reeks subkompakte motors wat Nissan se eerste voorwielaangedrewe supermini-modelreeks gevorm het.

Die Cherry het 'n voorenjin, voorwielaangedrewe uitleg gehad. Die Cherry-reeks sluit die E10 en F10 in. Nissan se direkte opvolger was die Nissan Pulsar wêreldwyd.

In Japan was die Cherry eksklusief beskikbaar by Nissan Cherry-winkels.

In die Britse mark het dit begin net voor die maatskappy se oplewing in verkope, wat veroorsaak het dat dit net meer as 6 000 motors in 1971 verkoop het en meer as 30 000 die volgende jaar. Alhoewel sy opvolger in 1974 bekend gestel is, was die oorspronklike model se gewildheid op die Britse mark sodanig dat dit eers in 1976 daar vervang is.
Ketamien

duimnael|regs|Voorstelling van die chemiese struktuur van ketamien.
**Ketamien** is 'n verdowingsmiddel wat medies gebruik word vir induksie en instandhouding van narkose. Dit word ook gebruik as 'n behandeling vir depressie, 'n pynstiller en as 'n ontspanningsmiddel. Ketamien is 'n redelik nuwe verbinding wat in 1962 van fensiklidien verkry is, in die strewe na die ontwikkeling van 'n veiliger narkose met minder hallusinogene effekte.

Lewer- en urinêre toksisiteit is aangemeld onder gereelde gebruikers van hoë dosisse ketamien vir ontspanningsdoeleindes. 

Ketamien is vir die eerste keer in 1962 gesintetiseer en in 1970 goedgekeur vir gebruik in die Verenigde State. Saam met ander psigotropiese middels is dit op die Wêreldgesondheidsorganisasie se lys van noodsaaklike medisyne.

## Verwysings
Satyrium princeps

***Satyrium princeps*** is 'n meerjarige, blomdraende plant en geofiet wat deel is van die *Orchidaceae* familie. Die spesie is endemies aan die Oos-Kaap en die Wes-Kaap en kom van die Wildernis tot by Port Alfred voor. Die plant het 'n voorkomsgebied van 11&nbsp;072&nbsp;km² en het reeds 50% van sy habitat afgestaan aan ontwikkeling aan die kus, landbou en indringerplante. Onlangse ondersoeke het gewys dat daar nog sewe subpopulasies is waarvan die grootste 450 plante het. Die grootste subpopulasie is in die Goukamma-natuurreservaat. Die bedreiging van ontwikkeling is die grootste by Knysna, die Wildernis en Kaap St Francis.

## Bronnelys 
* REDLIST Sanbi
* Plants of the World Online
Horingsilwer

**Horingsilwer** (chlorargiriet) is die mineraalvorm van silwerchloried. Dit kom in geoksideerde sones bo-op silwerneerslae voor en kan 'n belangrike silwererts vorm. Dit word in Duitsland, Tjeggië, Engeland, die VSA, Rusland, Meksiko, Chili en Australië aangetref.

Horingsilwer word in Suid-Afrika in die Transvaalmyn naby Delmas in die Victor Khanye Plaaslike Munisipaliteit van die Nkangala-distrik van Mpumalanga aangetref. 

## Verwysings
Wisjka (Astrachan-oblast)

**Wisjka** (Russies: Вышка) is 'n klein dorpie in Liman-rajon van Astrachan-oblast, Rusland wat tot die Liman Stedelike Munisipaliteit behoort. Dit lê op 'n eiland in die Wolga-rivierdelta naby die grens met Kalmikië, 'n ader federale deelgebied van Rusland.

## Demografie 
Volgens Sensus 2010 het Wisjka 192 inwoners gehad. Etniese Russe vorm die meerderheid van die dorpie se bevolking.

## Verwysings
Tweefontein

**Tweefontein** is 'n dorp in Thembisile Hani Plaaslike Munisipaliteit, Nkangala-distriksmunisipaliteit in Mpumalanga, Suid-Afrika.

## Sien ook 
* Lys van dorpe in Suid-Afrika

## Verwysings
Nowogeorgijefsk

**Nowogeorgijefsk** (Russies: Новогеоргиевск) is 'n dorpie in Liman-rajon van Astrachan-oblast, Rusland wat tot die Liman Stedelike Munisipaliteit behoort. Dit lê in die westelike deel van die Wolga-rivierdelta oorkant 'n klein stroom van 'n ander dorpie, Zaretsjnoje.

## Demografie 
Volgens Sensus 2010 het Nowogeorgijefsk 530 inwoners gehad. Etniese Russe vorm die meerderheid van die dorpie se bevolking.

## Verwysings
NaK

duimnael|Die Na-K-fasediagram

**NaK** is 'n legering van natrium en kalium wat by kamertemperatuur vloeibaar is.

## Fasediagram
Die Na-K-fasedragram is in 1912 deur G.L.C.M van Rossen Hoogendijk van Bleiswijk  publiseer.

## Verwysings 
## Eksterne skakels 
*Video
Dzaoudzi-Pamandzi Internasionale Lughawe

**Dzaoudzi-Pamandzi Internasionale Lughawe** (IATA: **DZA**, ICAO: **FMCZ**) is 'n lughawe geleë in Dzaoudzi, Mayotte, Frankryk op die suidpunt van die eiland Petite-Terre (of Pamanzi), geleë oos van Grande-Terre, die hoofeiland van Mayotte. Dit is die enigste lughawe in Mayotte met geskeduleerde dienste, hoofsaaklik na bestemmings binne Afrika en na metropolitaanse Frankryk. Die lughawe bedien vliegtuie tot en met die Boeing 777 in grootte.

’n Nuwe aanloopbaan (15/33) wes van die huidige aanloopbaan was beplan en sou 2&nbsp;600 meter lank wees om groter vliegtuie, soos die Airbus A380 en Boeing 747 te akkommodeer. Sodra dit gebou is, sal die ouer aanloopbaan 'n taxibaan word. Daar is ook planne vir 'n nuwe terminaal wat gebou moet word (en waarskynlik die huidige vertrek- en aankomsgeboue vervang). Hierdie projek moes teen 2015 voltooi wees.

Die hoofkwartier van Ewa Air is op die lughawe-eiendom.

## Verwysings
Aizoon collinum

***Aizoon collinum*** is 'n plant wat deel van die *Aizoaceae* familie is. Die plant is endemies aan Suid-Afrika, dit kom in die Wes-Kaap voor.

## Bron 
* Plants of the World Online
Hlangeni

Die **Hlangeni** is 'n niestandhoudende spruit in die Krugerwildtuin in die Mpumalangaprovinsie.

Dit vloei wes van die Letaba-Satara (naby die Olifantsbrug) en mond noordwaarts uit in die Timbavatirivier, wat 'n sytak van die Olifantsrivier is.

## Eksterne skakel 
* Google-kaart van die Hlangeni se monding by Geonames.org (cc-by)
LK-99

[duimnael|Korrel van LK-99 word deur 'n [magneet afgestoot.]]
**LK-99** (van die Lee-Kim 1999 navorsing), is 'n kristallyne stof met 'n grys-swart voorkoms.  Die samestelling is:

:Pb_{10-x}Cu_x(PO_4)_6O met (0,9<x<1,1)

Daar word beweer dat dit 'n seskantige struktuur het wat effens van lood apatiet gemodifiseer is deur klein hoeveelhede koper by te voeg. Die span van die Universiteit van Korea, gelei deur Sukbae Lee (이석배) en Ji-Hoon Kim (김지훈), het hierdie materiaal vir die eerste keer as 'n anomalie in 1999 erken.  Volgens hul aansprake tree LK-99 op as 'n supergeleier by temperature onder 400 K (127 °C; 260 °F) sowel as by omgewingsdruk.

Teen 5 Augustus 2023 het die wetenskaplike gemeenskap nie die supergeleiding van LK-99 by enige temperatuur deur eweknie-geëvalueerde prosesse of onafhanklike replikasie deur ander navorsingsgroepe bekragtig nie. Daar was een verslag van waargenome nulweerstand by 110 K (-163 ℃, -261 ℉) deur 'n span van Suidoos-Universiteit, China. Die afwesigheid van 'n goed gedefinieerde fase-oorgang, afwesigheid van die Meissner-effek ('n bepalende eienskap van supergeleiers) en die unieke toestande waaronder hierdie resultate verkry is, het egter twyfel laat ontstaan oor die geldigheid van die bewering. Verskeie ander onafhanklike navorsingspanne poog tans om die werk van die Suid-Koreaanse span te herhaal. Pogings om die voorgestelde sinteseproses te volg het uiteenlopende resultate gerapporteer. Diegene wat gedeeltelike levitasie waargeneem het soortgelyk aan dié wat in die oorspronklike artikel gerapporteer is, het diamagnetisme gevind, maar geen supergeleiding nie. Die meeste gevestigde laboratoriums wat probeer het om die werk in die oorspronklike artikel te herhaal, het tot die gevolgtrekking gekom dat dit nie 'n supergeleier was nie.

Die aanvanklike studies wat die ontdekking van LK-99 aangekondig het, is opgelaai na die ooptoegangbewaarplek van elektroniese voordrukke, arXiv. Daar was verklarings gemaak deur Lee, wat beweer dat die opgelaaide voordrukartikels onvolledig was, en mede-outeur Hyun-Tak Kim (김현탁) het gesê dat een van die artikels gebreke bevat het.

## Verwysings
Satyrium trinerve

***Satyrium trinerve*** is 'n meerjarige, blomdraende plant en geofiet wat deel is van die *Orchidaceae* familie. Die spesie is inheems aan Angola, Burundi, Comore-eilande, Demokratiese Republiek die Kongo, Eswatini, Guinee, Kameroen, Madagaskar, Malawi, Mosambiek, Nigerië, Republiek die Kongo, Rwanda, Sentraal-Afrikaanse Republiek, Sierra Leone, Soedan, Tanzanië, Uganda, Zambië en Zimbabwe.

## Bronne 
* REDLIST Sanbi
* Plants of the World Online
Philadelphia Internasionale Lughawe

**Philadelphia Internasionale Lughawe** (IATA: **PHL**, ICAO: **KPHL**, FAA LID: **PHL**) is die primêre lughawe wat Philadelphia, Pennsilvanië, bedien. Die lughawe het meer as 25 miljoen passasiers in die jaar 2022 bedien, wat dit die 21ste besigste lughawe in die Verenigde State maak. Die lughawe is 11 km vanaf die middestad en huisves 22 lugrederye wat byna 500 daaglikse vertrekke na meer as 130 bestemmings wêreldwyd bied.

Philadelphia Internasionale Lughawe is die grootste lughawe wat die staat Pennsilvanië bedien. Dit is die vyfde grootste spilpunt vir American Airlines en sy primêre spilpunt vir die Noordoostelike Verenigde State, sowel as sy primêre Europese en transatlantiese poort. Verder is die lughawe 'n plaaslike vragsentrum vir UPS Airlines en 'n fokusstad vir die ultra-laekostelugredery Frontier Airlines. Die lughawe bied diens aan stede in die Verenigde State, Kanada, die Karibiese Eilande, Latyns-Amerika, Europa en die Midde-Ooste. Vanaf die somer van 2019 is daar vlugte vanaf die lughawe na 140 bestemmings, 102 binnelandse en 38 internasionale bestemmings.

Philadelphia Internasionale Lughawe is 'n belangrike komponent van die ekonomieë van Philadelphia, die Delaware Valley-metropolitaanse streek en die Statebond van Pennsilvanië. Die Statebond se Lugvaartburo het in sy "Pennsylvania Air Service Monitor"-verslag in 2017 bevind dat PHL alleen verantwoordelik was vir $15,4 miljard se aktiwiteit met meer as 96 000 direkte en indirekte poste met $5,4 miljard in totale verdienste. In Oktober 2022 het PHL 'n direkte verbinding met 'n Colonial Pipeline-brandstoftoevoer verkry.

## Fasiliteite 
### Terminale 
Philadelphia Internasionale Lughawe het ses terminale met 'n totaal van 126 hekke. Internasionale aankomste wat nie vooraf geklaar is nie word in Terminaal A verwerk. American bedryf Admirals Clubs in Terminaal A, die B/C-aansluiting en Terminaal F. Terminaal A bevat ook 'n British Airways Galleries Lounge sowel as 'n American Express Centurion Lounge. Terminaal D bevat 'n United Club sowel as 'n Delta Sky Club.
duimnael| Binnekant van Terminaal A Wes
[duimnael| 'n [Delta Air Lines Embraer ERJ-145 by die lughawe]]

### Landvervoer 
alt=|duimnael|'n Uitgaande SEPTA- lughawelyn- trein by die Terminaal A-stasie, een van vier SEPTA haltes by die lughawe
*SEPTA Regional Rail* se lughawelyn bedien stasies by terminale A, B, C, D en E. Die stasies is langs die bagasie-opeis by elke terminaal met roltrap- en hysbaktoegang vanaf elke terminaal se gang. Die lughawelyn verbind met Center City Philadelphia, ander SEPTA-treine, Amtrak -treine en NJ Transit- treine by 30th Street Station. 

## Statistiek 
### Lugdiens markaandeel 
### Jaarlikse verkeer 
## Verwysings
Jaycees

Die **Jaycees** is ‘n internasionale vereniging van jong sakemanne om hulle voor te berei op leierskapsrolle in hul onderskeie gemeenskappe.

Die vereniging het as doel om by jong sakemanne (slegs mans tussen die ouderdomme van 18 en 40 jaar) ‘n besef te skep wat die verantwoordelikhede van goeie burgerskap inhou. Om hierdie doel te bereik moet individuele lede deelneem aan projekte om het leierskappotensiaal te ontwikkel, die ekonomiese ontwikkeling van hul gemeenskap bevorder en ‘n goeie gesindheid  tussen alle mense probeer nastreef.  Lidmaatskap bied die geleentheid om diens te verleen en sodoende op verskeie gebiede ervaring op te doen. Leierskapontwikkeling vind ook plaas deur kursusse  by te woon in openbare redevoering, sakebestuur, komiteewerk en vergaderingprosedure.

Tipiese gemeenskapsprojekte waarin lede betrokke is, is die skep van werksgeleenthede vir hulbehoewendes, onderwys aan verstandelik minderbedeeldes, tussenskoolse debatskompetisies en die kies van ‘n junior sportpersoon van die jaar.

Die naam Jaycees is na aanleiding van die oorspronklike Engelse naam van die organisasie, naamlik die Junior Chamber of Commerce.

## Bibliografie
*Standard Encyclopaedia of Southern Africa, deel 6. Kaapstad: Nasou,  1972.
Vaitape

thumb|300px|Kaart van Bora Bora toon die ligging van Vaitape
duimnael|300px|Vaitape
**Vaitape** is die grootste stad van Bora Bora-eiland in Frans-Polinesië. Dit het 'n bevolking van 4 927, die helfte van die eiland se bevolking wat ongeveer 10 605 is. Dit is ongeveer 210 km noordwes van Papeete geleë, die hoofstad van Frans-Polinesië. Die hooftaal van Vaitape is Frans, hoewel 20 persent van die bevolking Tahitiaans praat.

## Geskiedenis 
Die gebied is in die 9de eeu deur vroeë Polinesiërs gevestig. Die vroeë Polinesiërs het grashutte gebou en vis met spiese en stokke gejag. Die Tahitiane het die Frans-Tahitiese Oorlog en die Leeward-eilandeoorlog verloor, sodat Tahiti en al die ander eilande daarom aan Frankryk behoort. Tydens die Kaliforniese Goudstormloop het baie mense Vaitape verlaat op soek na goud. Teen die 1900's het die bevolking van die gebied aansienlik gegroei, en gedurende die Tweede Wêreldoorlog het dit as 'n militêre voorraadbasis gedien, en dit het 'n oliedepot, 'n landingstrook en 'n vliegbootbasis gehad.

## Geografie 
duimnael|220px|Coca-Cola-masjien in Vaitape aan die kus
duimnael| Berg Otemanu, Bora Bora
Vaitape is aan die westekant van die hoofeiland Bora Bora geleë. Dit het 'n uitsig oor die westelike deel van die Bora Bora-strandmeer. Dit is ongeveer 3200 km oos van Sydney, Australië. Dit het ook 'n uitsig oor Bora Bora se hoogste berg, Otemanu. Dit word omring deur eilandjies wat die einde van die Bora Bora-strandmeer aandui. Die stad is ongeveer 6 meter bo gemiddelde seevlak geleë. Mount Pahia is nog 'n groot berg naby Vaitape.

### Klimaat 
Bora Bora het 'n tropiese moesonklimaat. Temperature is relatief konstant regdeur die jaar, met warm dae en warm nagte. Die droë seisoen duur van Junie tot Oktober, maar neerslag word steeds regdeur hierdie tydperk waargeneem.

Die meeste reënval kom gedurende die somermaande (November tot April) voor en gaan gepaard met hoë humiditeit.

## Vervoer 
Bora Bora-lughawe is 'n lughawe buite Vaitape op Motu Mute in die noordelike deel van Bora Bora. Klein bote verlaat die vasteland en vaar oor die Bora Bora-strandmeer. Verskeie veerbote vaar na Tahiti en Moorea.

### Lug 
Bora Bora-lughawe bedien die eiland Bora Bora. Die lughawe dien as 'n oorstop op pad na ander bestemmings in Frans-Polinesië. Alhoewel die lughawe gereeld gebruik word deur privaat stralers wat gaste na die eiland bring, is Air Tahiti die enigste gereelde lugredery wat vir die algemene publiek beskikbaar is. As inwoners 'n internasionale vlug wil onderneem, moet hulle Air Tahiti na Faa'a Internasionale Lughawe neem, wat in Faaa, Tahiti geleë is, en die enigste lughawe in Frans-Polinesië is wat internasionale vlugte bied.

### See 
Bora Bora is een van die hoofhaltes vir seevaartuie wat vanaf Papeete vertrek. Kleiner bote kan gehuur word vir toere om Bora Bora se eilandjies te ontdek en tussen die koraalriwwe te gaan snorkel. Klein veerbote vervoer passasiers van die lughawe na Vaitape en luukse hotelle rondom die eiland. 'n Veerboot vertrek verskeie kere per week vanaf Vaitape na die eilande Tahaa en Raiatea.

## Verwysings
Leipoldtia

***Leipoldtia*** is 'n genus van blomdraende plante wat behoort tot die familie *Aizoaceae*. Die genus is inheems aan Namibië en Suid-Afrika en is vernoem ter ere van C. Louis Leipoldt.

## Spesies 
Daar is dertien spesies wat tot die genus hoort:
* *Leipoldtia alborosea* (L.Bolus) H.E.K.Hartmann & Stüber
* *Leipoldtia calandra* (L.Bolus) L.Bolus
* *Leipoldtia compacta* L.Bolus
* *Leipoldtia frutescens* (L.Bolus) H.E.K.Hartmann
* *Leipoldtia gigantea* Klak
* *Leipoldtia klaverensis* L.Bolus
* *Leipoldtia laxa* L.Bolus
* *Leipoldtia lunata* H.E.K.Hartmann & S.Rust
* *Leipoldtia nevillei* Klak
* *Leipoldtia rosea* L.Bolus
* *Leipoldtia schultzei* (Schltr. & Diels) Friedrich
* *Leipoldtia uniflora* L.Bolus
* *Leipoldtia weigangiana* (Dinter) Dinter & Schwantes ex H.Jacobsen

## Verwysings
Leipoldtia schultzei

Die '''Langbeen T'nouroebos'* (*Leipoldtia schultzei'') is 'n struik wat deel is van die *Aizoaceae* familie. Die plant is endemies aan die Noord-, Oos- en die Wes-Kaap.

## Bronne 
* REDLIST Sanbi
* Plants of the World Online
Kaliumoksied

**Kaliumoksied** is 'n verbinding van kalium met suurstof met formule .

## Kristalstruktuur
Kaliumoksied kristalliseer in die kubiese antifluorietstruktuur.

Kaliumoksied is baie higroskopies en blootgestel aan die vogtige lug vervloei dit en vorm kaliumhidroksied. Die oksied is moeilik deur verbranding van die metaal suiwer te berei omdat gewoonlik ook geelbruinerige kaliumsuperoksied  gevorm word. 'n Ander reaksie gaan uit van kaliumhidroksied en kaliummetaal:

:2KOH(s) + 2K(s) \rightarrow 2K_2O + H_2

Daar word min met hierdie stof self gewerk, maar in die landbou en industrie word dikwels gepraat oor die %K2O in kaliumhoudende stowwe soos kunsmis teenwoordig is. Dit verwys na kalium in gebonde staat wat in  %K2O  *uitgedruk* word. Dit verwys gewoonlik nie na die oksied self nie.

## Verwysings
Goukamma-natuurreservaat

Die **Goukamma-natuurreservaat** is 'n natuurreservaat in die Wes-Kaap. Dit is geleë op die Tuinroete, suid van die N2-nasionale pad tussen Sedgefield en Knysna.

## Flora 
Die reservaat bevat digte kuswoud. Insluitend:
* Witmelkhout
* Outeniekwageelhout
* Kershout

## Fauna 
* Blouaap
* Tragelaphus sylvaticus 
* Bosvark
* Ystervark 
* Muishond 
* Ratel
* Grysbok

### Voëls 
Daar is meer as 220 voëlspesies in die reservaat. Dit sluit in:

* Visarend
* Afrikaanse vleivalk 
* Knysnaloerie
* Visvangers 
* Swarttobie

## Geskiedenis 
Dit is in 1990 as 'n mariene beskermde gebied verklaar.

Die reservaat is in 2017 erg deur veldbrande geraak en was tot middel 2018 gesluit.

## Lees ook 
* Groenvlei

## Verwysings
Calgary Internasionale Lughawe

**Calgary Internasionale Lughawe** is 'n internasionale lughawe wat die stad Calgary in Alberta, Kanada bedien. Dit is ongeveer 17 km noordoos van die middestad en beslaan 'n oppervlakte van 20,82 vk. kilometer (2 082 ha). Met 14,5 miljoen passasiers in 2022 en 124 108 vliegtuigbewegings in 2021, is Calgary Internasionaal die besigste lughawe in Alberta en die vierde besigste in Kanada volgens passasiersverkeer. Hierdie lughawe word bedien deur die Calgary Internasionale Lughawe Noodreaksiediens vir vliegtuigredding en brandbestrydingbeskerming. Die streek se petroleum- en toerismebedrywe (en sy nabyheid aan Banff Nasionale Park) het groei by die lughawe bevorder, met ononderbroke vlugte na 'n verskeidenheid bestemmings in Noord- en Sentraal-Amerika, Europa en Asië. Calgary dien as die hoofkwartier en primêre spilpunt vir WestJet.

Die perseel, wat in die laat 1930's gebou is, het sedertdien gegroei om vier aanloopbane, twee terminaalgeboue met vyf gange vir passasiers, pakhuise vir vraghantering en ander infrastruktuur te huisves. Die Calgary-lughawe-owerheid bedryf die eiendom en betaal huur aan die federale regering. Naby die lughawe is die Deerfoot Trail-snelweg na die stad, en openbare vervoer bedien ook die lughawe.

## Infrastruktuur 
duimnael| Binne die binnelandse terminaal
alt=|duimnael| Binne die nuwe Amerikaanse en internasionale terminale
duimnael| Concourse D by Calgary Internasionale Lughawe
duimnael|YYC E Pier
Die Calgary Internasionale Lughawe huisves twee passasiersterminale, een vir binnelandse vlugte en die ander vir internasionale vlugte.

## Statistiek 
In 2019 was Calgary Internasionale Lughawe weer die vierde besigste lughawe in Kanada in terme van die totale aantal passasiers wat bedien is, wat byna 18 miljoen was. Dit was nog 'n rekordjaar vir passasiersvolume, wat die vorige rekord in 2018 met 3,54% oortref het. 

Van die totaal vir 2019 het reisigers op pad na binnelandse bestemmings 69,7% van alle passasiersverkeer uitgemaak, terwyl mense wat na die Verenigde State gereis het 19,6% beloop het, en die oorblywende 10,7% was verkeer na internasionale bestemmings, Verenigde State uitgesluit. Twee parkeergarages en 'n huurmotorfasiliteit is oorkant die terminale geleë. Openbare vervoeropsies is ook by die lughawe beskikbaar: Busse wat deur Calgary Transit bestuur word, verbind YYC Calgary Internasionaal na die middestad, 'n nabygeleë stasie van die plaaslike CTrain-ligtespoornetwerk, en ander dele van die stad.

## Verwysings 
## Eksterne skakels 
*
Zaretsjnoje (Astrachan-oblast)

**Zaretsjnoje** (Russies: Заречное) is 'n dorpie in Liman-rajon van Astrachan-oblast, Rusland wat tot die Liman Stedelike Munisipaliteit behoort. Dit lê in die westelike deel van die Wolga-rivierdelta oorkant 'n klein stroom van 'n ander dorpie, Nowogeorgijefsk.

Zaretsjnoje is in die 1910's deur Kalmikiese setlaars gestig en het oorspronklik die naam Amba gekry.

## Demografie 
Volgens Sensus 2010 het Zaretsjnoje 1&nbsp;325 inwoners gehad. Etniese Russe vorm die meerderheid van die dorpie se bevolking.

## Verwysings
Lesnoje (Astrachan-oblast)

**Lesnoje** (Russies: Баста) is 'n dorpie in Liman-rajon van Astrachan-oblast, Rusland. Dit lê tussen die Tsjantastroom en die Sagan-Aminmeer en behoort tot die Olja Plaaslike Munisipaliteit wat nog twee nedersettings insluit.

## Geskiedenis 
Die dorpie is aan die begin van die 20ste eeu deur Kalmikiese setlaars gestig en het oorspronklik die naam Көрә (*Körä*) gehad. Ná die deportasie van die Kalmikiërs na Siberië deur Josef Stalin se Sowjetregering het die dorpie sy huidige naam, Lesnoje, gekry. Hierdie nuwe naam kom van die Russiese woord vir "woud".

## Demografie 
Volgens Sensus 2010 het Lesnoje 2&nbsp;123 inwoners gehad. Etniese Russe vorm die meerderheid van die dorpie se bevolking.

## Verwysings
Kaliumchloraat

**Kaliumchloraat** is 'n sout van kaliumhidroksied en chloorsuur met formule 

Dit is 'n sterke oksideermiddel wat met brandbare stowwe soos swawel or suiker plofbare mengsels oplewer.

:2KClO_3(s) \xrightarrow{MnO_2; hitte} 3KCl(s)  +3O_2(g)

Met soutsuur kan dit chloor vrystel:

:6KOH +3Cl_2 \rightarrow 5KCl + KClO_3 + 3H_2O

## Verwysings
Leipoldtia klaverensis

***Leipoldtia klaverensis*** is 'n sukkulent wat deel is van die *Aizoaceae* familie. Die plant is endemies aan die Wes-Kaap en kom by Klawer voor. Die plant het 'n voorkomsgebied van kleiner as 280 km² en word bedreig deur die aanplant van wingerde.

## Bronne 
* REDLIST Sanbi
* Plants of the World Online
Olja

**Olja** (Russies: Оля) is 'n dorpie in Liman-rajon van Astrachan-oblast, Rusland. Dit is die setel van die gelyknamige Olja Plaaslike Munisipaliteit wat nog twee nedersettings, Basta en Lesnoje, insluit. Dit lê op 'n eiland in die Wolga-rivierdelta naby die Kaspiese See en is 'n groot hawe. Die dorpie se naam is van Kalmikiese oorsprong.

## Demografie 
Volgens Sensus 2010 het Olja 1&nbsp;516 inwoners gehad. Etniese Russe vorm die meerderheid van die dorpie se bevolking.

## Verwysings
Leipoldtia frutescens

***Leipoldtia frutescens*** is 'n sukkulent wat deel is van die *Aizoaceae* familie. Die plant is endemies aan die Noord-Kaap. Die plant het 'n voorkomsgebied van 1700 km² en daar is vyf subpopulasies bekend. Die plant kom voor aan die kus in die noorde van Namakwaland. Die plant het habitat afgestaan aan mynboubedrywighede en die bedreiging bestaan steeds.

## Bronne 
* REDLIST Sanbi
* Plants of the World Online
17de Wysiging van die Grondwet van Suid-Afrika

Die **Sewentiende Wysiging** van die Grondwet van Suid-Afrika het 'n aantal veranderinge aan die struktuur van die Suid-Afrikaanse regbank gebring. Die wetsontwerp vir die wysiging is op 20 November 2012 deur die Nasionale Vergadering goedgekeur met die vereiste tweederdemeerderheid; omdat dit 'n grondwetlike wysiging is wat nie die provinsies raak nie, was stemming nie nodig deur die Nasionale Raad van Provinsies nie. Die wet is op 1 Februarie 2013 deur president Jacob Zuma onderteken,. en 'n presidensiële proklamasie het dit op 23 Augustus 2013 in werking getree. Die wysiging het gelyktydig in werking getree met die Wet op Hoër Howe, 2013, wat 'n groot rasionalisering en herstrukturering van die regstelsel geïmplementeer het.

## Verwysings
Sestiende Wysiging van die Grondwet van Suid-Afrika

Die **Sestiende Wysiging** van die Grondwet van Suid-Afrika (formeel die **Sestiende Wysigingswet op die Grondwet van 2009)** het Merafong City Plaaslike Munisipaliteit van Noordwes na Gauteng oorgeplaas, wat die grens tussen die twee provinsies verander het. Dit verander die afdelings van Bylae 1A tot die Grondwet wat die geografiese gebiede van die twee provinsies definieer. Die wysiging is aangebring in reaksie op die voortdurende, en soms gewelddadige, betogings deur inwoners van Khutsong, 'n dorp wat voorheen deur die Twaalfde Wysiging van Gauteng na Noordwes oorgeplaas is.

Die wetsontwerp vir die wysiging is in die Nasionale Vergadering ingedien en op 15 Januarie 2009 gepubliseer. Dit is op 18 Februarie deur die Nasionale Vergadering goedgekeur met 286 stemme voor, 2 teen en 13 buite stemming. Dit is op 19 Maart deur die Nasionale Raad van Provinsies goedgekeur met al nege provinsies wat daarvoor gestem het.  Die wysiging is op 25 Maart deur president Kgalema Motlanthe onderteken en het op 3 April, weke voor die 2009 algemene verkiesing, in werking getree.

## Verwysings
Los Cabos Internasionale Lughawe

alt=|duimnael| Los Cabos-lughawetoring, uitsig vanaf die teerblad
alt=|duimnael| Vertrekarea
[regs|duimnael| [Aeroméxico Boeing 767-300 by Terminaal 1]]
alt=|duimnael| Uitsig oor die belastingvrye area
alt=|duimnael| Los Cabos Internasionale Lughawe Terminaal 2 / Vertreksaal - Baja California Sur, Meksiko
alt=|duimnael| Restaurante en winkels by terminale
**Los Cabos Internasionale Lughawe** , is die sesde besigste lughawe in Meksiko en een van die top 25 in Latyns-Amerika, geleë in San José del Cabo in Los Cabos Munisipaliteit, Baja California Sur staat, Meksiko.

Die lughawe bedien San José del Cabo, Cabo San Lucas en die Los Cabos-area.

## Terminale 
Die lughawe het drie terminale. Terminaal 1 bedryf binnelandse vlugte, en Terminaal 2 en die nuwe Terminaal 3 bedryf internasionale vlugte.

## Statistiek 
### Besigste roetes 
## Verwysings 
## Eksterne skakels 
* Los Cabos Internasionale Lughawe Amptelike bladsy GAP by *aeropuertosgap.com.mx* (in Engels)
* Los Cabos Lughawe Terminaal 1 Kaart
* Los Cabos Lughawe Terminaal 2 Kaart
* Los Cabos Airport Shuttle
Promislofka

**Promislofka** (Russies: Промысловка) is 'n dorpie in Liman-rajon van Astrachan-oblast, Rusland. Dit is die setel van die gelyknamige Promislofka Plaaslike Munisipaliteit wat nog een kleiner nedersetting, Oleinikowo, insluit. Dit lê naby die grens met Kalmikië, 'n ander federale deelgebied van Rusland.

## Demografie 
Volgens Sensus 2010 het Promislofka 1&nbsp;459 inwoners gehad. Etniese Russe vorm die meerderheid van die dorpie se bevolking.

## Verwysings
Veertiende Wysiging van die Grondwet van Suid-Afrika

Die **Veertiende Wysiging** van die Grondwet van Suid-Afrika (formeel die **Veertiende Wysigingswet op die Grondwet van 2008**) het sommige van die bepalings herroep wat deur die Negende en Tiende Wysigings in die Grondwet ingevoeg is wat voorsiening gemaak het vir vloeroorgang, dit wil sê, lede van wetgewende liggame toegelaat het om van een politieke party na 'n ander beweeg sonder om hul setels te verloor. Die oorblywende vloerkruisbepalings is herroep deur die Vyftiende Wysiging, wat terselfdertyd in werking gestel is.
Dertiende Wysiging van die Grondwet van Suid-Afrika

Die **Dertiende Wysiging** van die Grondwet van Suid-Afrika (formeel die **Dertiende Wysigingswet op die Grondwet van 2007**) het bepalings van die Twaalfde Wysiging heringestel, wat die Konstitusionele Hof beslis het nie geldig verorden is nie. Hierdie bepalings het die Matatiele Plaaslike Munisipaliteit van KwaZulu-Natalprovinsie na die Oos-Kaapprovinsie oorgeplaas.

Die Twaalfde Wysiging het alle provinsiale grense herdefinieer en het gevolglik baie gebiede van een provinsie na 'n ander oorgeplaas. Die gemeenskap van Matatiele, wat sterk gekant was teen hul insluiting in die Oos-Kaap, het die geldigheid van die wysiging voor die Konstitusionele Hof betwis. Sommige inwoners het ook die African Independent Congress as 'n politieke party gestig. Op 18 Augustus 2006 het die hof sy beslissing in die saak van *"Matatiele Municipality and Others v President of the Republic of South Africa and Others"* gelewer en beslis dat die oordrag van Matatiele nie geldig verorden is nie, omdat die KwaZulu-Natalse Provinsiale Wetgewer dit nie vir openbare deelname oopgestel het, soos vereis deur die grondwet, voordat die wysiging goedgekeur is. Die hof, wat erken het dat die Parlement moontlik die oordrag met die nodige openbare deelname herinvoer en die ontwrigting wou vermy wat veroorsaak sou word indien die munisipale verkiesing van 1 Maart 2006 in die geaffekteerde gebied ongeldig sou word, het sy bevel vir agtien maande opgeskort.
Leipoldtia weigangiana

***Leipoldtia weigangiana*** is 'n sukkulent wat deel is van die *Aizoaceae* familie. Die plant is endemies aan die Namibië en die Noord-Kaap.

## Subspesies 
Die plant het drie subspesies:
* *Leipoldtia weigangiana subsp. grandifolia* (L.Bolus) H.E.K.Hartmann & S.Rust
* *Leipoldtia weigangiana subsp. littlewoodii* (L.Bolus) H.E.K.Hartmann & S.Rust
* *Leipoldtia weigangiana subsp. weigangiana*

## Bron 
* Plants of the World Online
Twaalfde Wysiging van die Grondwet van Suid-Afrika

Die **Twaalfde Wysiging** van die Grondwet van Suid-Afrika (formeel die **Twaalfde Wysigingswet op die Grondwet van 2005**) het die grense van sewe van Suid-Afrika se nege provinsies verander. Dit het ook al die provinsies se geografiese gebiede herdefinieer in terme van die gebiede van distriks- en metropolitaanse munisipaliteite, en het die bepalings herroep wat deur die Derde Wysiging ingestel is wat munisipale gebiede toegelaat het om provinsiale grense oor te steek. 'n Aantal van die grensveranderings was hoogs omstrede en het gelei tot populêre proteste en hofgedinge.

Voor die Twaalfde Wysiging het die Grondwet die provinsiale grense gedefinieer deur verwysing na die vorige Tussentydse Grondwet, wat dit omskryf het in terme van landdroshofdistrikte en die gebiede van die voormalige bantoestans. Die regering het twee kwessies met die bestaande grense geïdentifiseer: die eerste was die bestaan van munisipaliteite wat provinsiale grense oorgesteek het, wat toegelaat is sedert die instelling van die Derde Wysiging, wat tot komplikasies in begrotings en dienslewering gelei het. Die tweede was die grens tussen die Oos-Kaap en KwaZulu-Natal, waar die groot Umzimkhulu-enklawe van die Oos-Kaap omring was deur KwaZulu-Natal, en die kleiner Mount Currie-enklawe van KwaZulu-Natal omring deur die Oos-Kaap.

Die grensveranderinge wat uit die wysiging voortgespruit het, was:
*die oordrag van Carletonville en Khutsong van Gauteng na Noordwes.
*die oordrag van Groblersdal en dele van Sekhukhuneland van Mpumalanga na Limpopo.
*die oordrag van Bosbokrand van Limpopo na Mpumalanga.
*die oordrag van Umzimkhulu van die Oos-Kaap na KwaZulu-Natal.
*die oordrag van Matatiele van KwaZulu-Natal na die Oos-Kaap.
*die oordrag van Moshaweng van Noordwes na die Noord-Kaap.
*geringe uitbreidings van Gauteng se grense ten koste van Mpumalanga en Noordwes.

Die wysiging het ook die bepalings, wat deur die Derde Wysiging ingevoeg is, verwyder wat oorgrensmunisipaliteite toegelaat het om te bestaan.
Zoeloe tradisionele godsdiens

**Zoeloe tradisionele godsdiens** of **Zoeloe-mitologie** bevat talle gode wat gewoonlik met diere of algemene klasse van natuurlike verskynsels geassosieer word. Soortgelyk aan sommige ander godsdienste, glo aanhangers van tradisionele Zoeloe-godsdiens daarin om voorvaders (*Amadlozi*) te vereer. Unkulunkulu is die hoogste god en is die skepper van die mensdom. Unkulunkulu ("die grootste een") is in Uhlanga, 'n groot moeras riete, geskep voordat hy na die aarde gekom het. Unkulunkulu word soms vermeng met die hemelgod Umvelinqangi  (wat beteken "hy wat in die heel begin was"), god van donderweer, aardbewing wie se ander naam Unsondo is, en die seun is van Unkulunkulu, die Vader, en Nomkhubulwana, die Moeder. Die woord nomkhubulwane beteken die een wat vormverskuiwing in enige soort dier doen. 'n Ander naam wat vir die opperwese Unkulunkulu gegee word, is uSomandla, die uiteindelike bron van alle bestaan. Europese setlaars het die woord Unkulunkulu gebruik om hul geloof in die god van die Bybel aan die mense van Zoeloeland te probeer verduidelik.

Volgens Irvin Hexham (1981), "is daar geen bewyse van geloof in 'n hemelse godheid of hemelgod in Zoeloe-godsdiens voor die koms van Europeërs nie". Ander geleerdes soos Eileen Jensen Krige, Isaac Schapera, Axel-Ivar Berglund (1976), Hammond-Took en John Mbiti stem egter nie saam met Hexham se ontleding nie. Hulle argumenteer dat die "heer van die hemel" of Zoeloe-hemelgod nog altyd in die tradisionele Zoeloe-geloofstelsel bestaan het, 'n godheid wat volgens hulle groter is as die "argetipiese voorouer en skepper, Unkulunkulu".

Ander gode sluit in Nomhoyi, die godin van riviere, en Nomkhubulwane, wat soms die Zoeloe Demeter genoem word, wat 'n godin van die reënboog, landbou, reën en bier is (wat sy uitgevind het). Nog ander gode is uNgungi, die godheid van die smede; iNyanga die maangodin wat geassosieer word met genesers wat IziNyanga genoem word, die woord nyanga is 'n Zoeloe-woord vir die maan; Sonzwaphi die godheid van genesing; en Ukhulukhulwana (of UkhuluKhukwan) 'n ster-voorouer wat van die sterre af gekom het en gevind het dat die ou Zoeloes soos diere en sonder wette leef. Hy het hulle geleer om hutte te bou en hulle die hoë wette van isiNtu geleer. Daar word vermoed dat die woord unkulunkulu 'n korrupsie van die woord umkhuluwomkhulu is.

## Verwysings
Tocumen Internasionale Lughawe

**Tocumen Internasionale Lughawe** is die primêre internasionale lughawe wat Panamastad, die hoofstad van Panama, bedien. Die lughawe dien as die tuisbasis vir Copa Airlines en is 'n streeksentrum van en na die Karibiese Eilande, Suid-, Noord- en Sentraal-Amerika, asook roetes na sommige Europese stede.

## Statistiek 
alt=|duimnael| Copa Airlines se vliegtuie geparkeer by Tocumen Internasionale Lughawe, die lugredery se primêre spilpunt.
duimnael| Inweegsaal
duimnael| Uitsig op Tocumen Internasionale Lughawe vanaf die teerblad

### Besigste roetes 
## Verwysings
Kettsjeneri-rajon

**Kettsjeneri-rajon** (Russies: Кетченеровский район, Kalmikies: Көтчнрә район) is 'n administratiewe rajon van Kalmikië, Rusland. Dit lê in die noordelike deel van die republiek en grens aan Rostof-oblast, 'n ander federale deelgebied van Rusland. Die rajon se setel is die gelyknamige dorp Kettsjeneri.

## Demografie 
Volgens Sensus 2010 het Kettsjeneri-rajon 10&nbsp;622 inwoners gehad. Etniese Kalmikiërs en Russe vorm die meerderheid van die rajon se bevolking.

## Verwysings
Hemel-en-Aarde-vallei

**Hemel en Aarde** is ‘n vallei in die Overberg bekend om sy wynplase en voorheen om sy hospitaal vir melaatses en die Rudolf Steiner-skool vir swaksinniges.

## Ligging
Die vallei is tussen Shaw se pas en Sandbaai, langs die oewer van die Onrusrivier en aan die voet van die Babilonstoringberge. Dit is langs die suidelike deel van die R320-roete wat Caledon met Hermanus verbind.

## Wingerde
Die vallei is deel van die Hermanus-wynroete. Aan die 35 km tussen Caledon en Hermanus is daar ‘n 15 wynplase. Hierdie wingerde is nog jonk. Die oudste dateer uit 1976.

## Lasaret
Vroeg in die 19de eeu het melaatsheid onder alle dele van die bevolking, maar veral onder die vissersvolk aan die kus van die Overberg, toegeneem. Die Kollege van Landdros en Heemrade van Swellendam besluit in 1814 om  op ‘n afgeleë plek 'n melaatse kolonie vir die lyers in hul gemeenskap te verskaf. Hulle koop vir die doel ‘n plaas hoog teen die Babilonstoring en aan die mond van die Onrusrivier en dit kry daarom die naam Hemel en Aarde.  In 1817 open die eerste gespesialiseerde mediese inrigting in die Kaapkolonie op hierdie plek. Vir die instandhouding van die instituut is ‘n sogenaamde melaatsbelasting op grondbesitters van die landdrosdistrik Swellendam gehef. Pasiënte van alle rasse en gelowe is opgeneem. Vir die geestelike versorging van die melaatses was die Morawiese sendelinge van Genadendal verantwoordelik. Op 21 Januarie 1823 het biskop Hans Peter Hallbeck  (*Malmö, Swede, 18 Maart 1784 - †Genadendal, 25 November 1840) hom op versoek van lord Charles Somerset daar gevestig. Toe was daar 150 pasiënte. Later was die bekende dr. James Barry ook ‘n tyd die mediese hoof. Rantsoene is aan die pasiënte verskaf, groente het uit hul eie tuine gekom en een maal per week is geslag. Reeds op 16 Maart 1828 is ‘n permanente kerkgebou ingewy. Die sterftesyfer by die Lasaret was hoog. Ongeveer 400 lyers aan melaatsheid is op die terrein begrawe. Teen die einde van 1845 en vroeg in 1846 is al die pasiënte  na Robbeneiland oorgeplaas en Hemel en Aarde gesluit.

## Lees ook
*Lys van streeksname in Suid-Afrika

## Bibliografie
*Tomlinson, L.L.: Geskiedkundige Swellendam. Kaapstad: Nasionale Pers, 1943
Meksikostad Internasionale Lughawe

**Meksikostad Internasionale Lughawe**; amptelik *Aeropuerto Internacional Benito Juárez* (**Benito Juárez Internasionale Lughawe**) (IATA: **MEX**, ICAO: **MMMX**) is die belangrikste internasionale lughawe wat Groter Meksikostad bedien, saam met Toluca Internasionale Lughawe en sedert 2022 Felipe Ángeles Internasionale Lughawe ("AIFA"). Dit is Meksiko en Latyns-Amerika se besigste lughawe volgens passasiersverkeer en vliegtuigbewegings, en die 16de besigste in die wêreld. Die lughawe verskaf 35 000 direkte werksgeleenthede en ongeveer 15 000 indirek in die onmiddellike omgewing. Die lughawe word besit deur Grupo Aeroportuario de la Ciudad de México en word bestuur deur Aeropuertos y Servicios Auxiliares, 'n korporasie wat deur die regering besit word, en wat ook 22 ander lughawens regdeur Meksiko bedryf.

Hierdie lughawe word bedien deur 30 plaaslike en internasionale passasierslugrederye en 17 vragvervoerders. As die hoofspilpunt vir Meksiko se grootste lugredery Aeroméxico, het die lughawe 'n SkyTeam-spilpunt geword. Dit is ook 'n spilpunt vir Volaris en 'n fokusstad vir VivaAerobús. Op 'n tipiese dag beweeg meer as 136&nbsp;000 passasiers deur die lughawe met meer as 100 bestemmings op vier vastelande. In 2021 het die lughawe 36&nbsp;056&nbsp;614 passasiers hanteer en 45&nbsp;359&nbsp;485 in 2024.

## Ligging 
Die lughawe is geleë in die woonbuurt Peñón de los Baños binne Venustiano Carranza, een van die sestien distrikte waarin Meksikostad verdeel is, 5 km oos van die middestad en omring deur die beboude gebiede van Gustavo A. Madero in die noorde en Venustiano Carranza in die weste, suide en ooste. Aangesien die lughawe aan die oostekant van Meksikostad geleë is en sy aanloopbane suidwes-noordoos loop, is 'n vliegtuig se landingsbenadering gewoonlik direk oor die woonbuurt van Meksikostad wanneer die wind uit die noordooste is. Daarom is daar 'n belangrike oorvliegprobleem en geraasbesoedeling. 

## Terminale en taxi's 
Meksikostad Internasionale Lughawe het twee passasiersterminale. Terminaal 1 word deur die aanloopbane van Terminaal 2 geskei.

Taxi's bedryf vanaf Terminale 1 en 2 en daar is twee diensmodelle: Gewone diens in 'n sedantipe voertuig vir 4 passasiers. Uitvoerende diens in 8 passasierswaens. Daar is 5 taxi-groepe in bedryf. Dit is die enigste taxi's wat deur die Ministerie van Kommunikasie en Vervoer van die Federale Regering gemagtig is.

## Statistiek 
## Galery 

Lêer:JFK_exiting_Air_Force_One.jpg|President en mev. Kennedy stap af van Air Force One in Meksikostad op 29 Junie 1962.
Lêer:Aeropuerto_Internacional_de_la_Ciudad_de_México_-_Terminal_2_-_Área_de_Salidas.jpg|Terminaal 2 - vertrekwagarea.
Lêer:Wikimania_Mexico_City_20.07.2015_08-55-44.JPG|Terminaal 2 - vertoonskerms.
Lêer:Airport_hall75p3.jpg|Meksikostad Internasionale Lughawe, terminaal 2, saal 75

## Verwysings
Cancún Internasionale Lughawe

**Cancún Internasionale Lughawe**  is geleë in Cancún, Quintana Roo, aan die Karibiese kus van Meksiko se Yucatán-skiereiland. Dit is Latyns-Amerika se derde en Meksiko se tweede besigste lughawe, naas Meksikostad Internasionale Lughawe. In 2021 het die lughawe van Cancún 22 318 467 passasiers hanteer, en 30 342 961 passasiers in 2022 volgens Grupo Aeroportuario del Sureste.

Die lughawe het twee parallelle operasionele aanloopbane wat gelyktydig gebruik kan word. Die lughawe, wat amptelik in 1974 geopen is, word deur Grupo Aeroportuario del Sureste (ASUR) bedryf. Dit is 'n spilpunt vir MAYAir en 'n fokusstad vir VivaAerobus en Volaris. Dit bied tans vlugte na meer as 20 bestemmings in Meksiko en na meer as 30 lande in Noord-, Sentraal- en Suid-Amerika en Europa.

## Vervoer by Cancun Lughawe 
Die Cancun Lughawe het verskeie vervoermiddele wat die beweging na verskillende dele van die stad vergemaklik, insluitend toeristegebiede soos die Hotelgebied van Cancun, Puerto Morelos, Playa del Carmen en die hele Riviera Maya.

Sommige van die vervoerdienste wat by die Cancun Lughawe bedryf word, is:

### Taxi's 
* Sitio-taxi's
* Openbare vervoer
* ADO

### Privaatvervoer 
* Cancun Airport Transportation
* USA Transfers
* Happy Shuttle
* Cancun Shuttles
* Canada Transfers

### Motorhuur 
* Avis
* Hertz
* Budget
* Enterprise
* America Car Rental

duimnael|Terminaal 1.
regs|duimnael|Lugkant van Terminaal 2.
duimnael|Terminaal 2 se binnekant.
regs|duimnael|Terminaal 3 se binnekant.
regs|duimnael|Inweegtoonbanke: Terminaal 4.

## Statistiek 
## Besigste roetes 
## Verwysings